Udkast  
til 
bekendtgørelse om krav til offentligt tilgængelig infrastruktur for brændstoffer og 
alternative drivmidler m.v .1
 
 
I medfør af §  8, stk. 2 og 3, § 9, stk. 2, §§ 10 -12, 14 og 16  i lov nr. XX af XX. april  2022  om 
infrastruktur for alternative drivmidler  til transport , fastsættes efter bemyndigelse i henhold til § 9 i 
bekendtgørelse nr. XX af XX. XX 2022  om Færdselsstyrelsens opgaver, beføjelser og 
klageadgang:  
 
Kapitel 1  
Anvendelsesområde  og definitioner  
 
§ 1. Bekendtgørelsen finder anvendelse for tankstationer, LNG -tankstationer og offentligt 
tilgængelige lade punkter  til elektriske køretøjer.  
 
§ 2. I denne bekendtgørelse forstås ved:  
1) Alternative drivmidler: Brændstoffer eller energikil der, som i det mindste delvist erstatter fossile 
oliekilder i energiforsyningen til transport, potentielt bidrager til dekarbonisering og forbedrer 
miljøpræstationerne i transportsektoren , herunder e lektricitet, brint, biobrændstoffer, syntetiske og 
paraff inholdige brændstoffer, naturgas, herunder biomethan, i gasform ( komprimeret naturgas 
(CNG) ) og flydende form (flydende naturgas ( LNG)), og flydende gas (LPG). 
2) Ladepunkt: En grænseflade, der er i stand til at oplade ét elektrisk køretøj ad gangen.  
3) Offentligt tilgængelig t ladepunkt  eller offentligt tilgængelig tankstation: Et ladepunkt  eller 
tankstation  til forsyning med et alternativt drivmidd el, som giver ikkediskriminerende adgang for 
brugere. Ikkediskriminerende adgang kan omfatte fors kellige vilkår for godkendelse, anvendelse 
og betaling.  
4) Tankstation: En optankningsfacilitet , hvor ethvert  brændstof, med undtagelse af LNG, kan 
tankes via et fast eller mobilt anlæg.  
5) Tankstander: En installation placeret på en tankstation  eller en L NG-tankstation , der er forsynet 
med én eller flere slanger til aftapning af  ethvert brændstof , og som har et tilhørende nummer, 
bogstav eller anden form for identifikation anført på standeren.  
6) LNG -tankstation: En optankningsfacilitet, hvor LNG  (flydende  naturgas)  kan tankes, bestående 
af enten en fast eller mobil facilitet, en offshorefacilitet eller et andet system.  
7) Prissammenligningsskilt:  Skilt  der viser gennemsnitspriser  i kroner pr. 100 km på  udvalgte  
brændstoffer for udvalgte bilsegmenter.  8) Opladningstjeneste: Tjeneste i form af opladning af elektriske køretøjer ved et ladepunkt.  
9) Operatør af ladepunkt : Fysisk eller juridisk person, der er ansvarlig for forvaltningen og driften af 
et ladepunkt, so m leverer en opladningstjeneste til brugere, herunder i en udbyder af 
opladningstjenesters navn og på dennes vegne.  
10) Udbyder af opladningstjenester: Fysisk eller juridisk person, som udbyder opladningstjenester 
til brugeren fra et ladepunkt, hvor udbyde ren af opladningstjenester ikke selv er operatør.  
11) Digital platform for handel med opladningstjenester: Tjeneste, som en operatør af ladepunkter 
og en udbyder af opladningstjenester kan anvende til indbyrdes udveksling af oplysninger i 
forbindelse med u dbud af opladningstjenester til brugere.  
12) Ad hoc -pris: Den pris i kroner pr. kilowatt -time, pr. minut eller anden tidsenhed, som skal 
betales for en opladningstjeneste, der købes af en bruger, uden at denne behøver at registrere sig, 
indgå en skriftlig aftale eller indgå et længerevarende aftaleforhold med operatøren af ladepunktet 
eller en udbyder af en opladningstjeneste ud over blot at købe opladningstjenesten.  
13) Samlet købspris: Den pris i kr oner, der samlet skal  betales for en opladnings tjeneste, under 
forudsætning af, at brugeren skal betale ad hoc -prisen.  
14) Kommunikationsprotokol: Standard for udveksling  af oplysninger mellem en operatør af et 
ladepunkt og en udbyder af opladningstjenester.  
 
 
 
Kapitel 2  
Tankstationer og LNG -tankstat ioner  
 
Mærkning med  symboler for  brændstoffer  
 
§ 3. På alle tankstationer og LNG -tankstationer skal ejeren af tankstationen eller LNG -
tankstationen fra den dato, hvor brændstoffer , dog ikke elektricitet,  bringes i omsætning, på klar og 
synlig måde på de tilsvarende pumper og dyser, anbringe  en mærkning med ét eller flere 
symboler, som angiver , hvilke typer  af brændstoffer , der kan tankes. Symbolerne skal være 
udformet i henhold til DS/EN 16942:2016+A1:2021 . 
 
Prissammenligningsskilt  
 
§ 4. På tankstationer , med fem eller flere tankstandere , som giver ikkediskriminerende adgang for 
brugere,  og hvor brændstofpriser angives, sk al ejeren af tankstationen opsætte et 
prissammenligningsskilt, der skal opdateres hvert kalenderkvartal.  Dette gælder dog ikke LNG -
tankstationer.  Stk. 2. Det opdater ede prissammenligningsskilt kan hentes digitalt på Færdselsstyrelsens 
hjemmeside  5 hverdage efter fristen for dataindberetning, jf. § 16, stk. 1.  Skiltet skal som minimum 
udstilles i A4 -størrelse.  
Stk. 3. Senest 10 hverdage efter Færdselsstyrelsens offentliggørelse af det opdaterede 
prissammenligningsskilt skal prissammenligningsskilt et være opsat . 
 
Permanent prissammenligningsskilt  
 
§ 5. På tankstationer , med tre eller fire tankstandere , som giver ikkediskriminerende adgang for 
brugere , og hvor brændstofpriser angives, skal ejeren af tankstationen opsætte et permanent 
prissammenligningsskilt til orientering.  Dette gælder dog ikke LNG -tankstationer.  
Stk. 2.  Det permanente prissammenligningsskilt skal hentes  digitalt  på Færdselsstyrelsens 
hjemmeside . Skiltet skal være et klistermærke i A6 -størrelse og skal trykkes på et vejrbestandigt 
materiale.  
Stk. 3.  Er Færdselsstyrelsen  nødsaget til at  opdatere det permanente prissammenligningsskilt , skal 
det opdaterede skilt være opsat senest 1 måned efter offentliggørelsen af skiltet på 
Færdselsstyrelsens hjemmeside.  
 
Undtagelse til krav om  opsætning af  prissammenligningsskilt e 
 
§ 6. Tankstationer,  som giver ikkediskriminerende adgang for brugere , og som under samme 
markedsføringsnavn findes på færre end 25 adresser i Danmark,  eller som udelukkende anvendes 
af lastbiler og busser , er ikke omfattet af krav om opsætning af prissammenligningsskilt e, jf. §§ 4 
og 5. 
 
 
Kapitel 3  
Offentligt tilgængelige lade punkter  
 
Mærkning af opladningsinfrastruktur  
 
§ 7. Operatøre r af offentligt tilgængelige lade punkt er skal sikre, at der på  en klar og  synlig  måde  i 
nærheden af ladepunkte rne er tilgængelig brugerinformation om , hvilke stiktyper ladepunktet  er 
udstyret med . 
Stk. 2. Placering og udformning af brugerinformation en, jf. stk. 1, skal ske  i henhold til DS/EN 
17186:2019 .   
Prisinformation  
 
 
§ 8. Operatører af offentligt tilgængelige lade punkter  med en effekt på eller over 50 kW skal  vise 
ad hoc -prisen og den samlede købspris  for opladningstjeneste n i et digitalt display på lade punktet . 
§ 9. Operatører af  offentligt tilgængelige lade punkter  med en effekt under 50 kW skal vise ad hoc -
prisen og den samlede købspris  for opladningstjeneste n i et digitalt display  på lade punktet , på en 
hjemmeside eller via en app.  
§ 10. For ladepunkter efter §§ 8 og 9, som viser den samlede købspris i et digitalt display  på 
ladepunktet , skal brugeren løbende under opladningen kunne aflæse den samlede købs pris for 
opladningstjeneste n på baggrund af ad hoc -prisen.  
  
Kapitel 4  
Udbydere af opladningstjenester  
 
§ 11. Færdselsstyrelsen fører en liste over udbydere af opladningstjenester , jf. § 8, stk. 1 og 2 , i lov 
om infrastruktur for alternative drivmidler til transport.  Listen offentliggøres på Færdselsstyrelsens 
hjemmeside.  
Stk. 2. En udbyder af en opladningstjeneste kan ansøge Færdselsstyrelsen om at blive optaget på 
den liste, som er nævnt i stk. 1.  
Stk. 3.  Færdselsstyrelsen afgør, om en ansøger, jf. stk. 2, opfylder de betingelser, som fremgår af 
stk. 4, for at blive optaget på listen, jf. stk. 1. Opfylder ansøger betingelsern e, gælder retten til at 
stå på listen i 3 år , jf. dog § 1 2. 
Stk. 4.  Optagelse på den liste, som er nævnt i stk. 1, kræver, at  
1) virksomheden ikke er under rekonstruktionsbehandling eller konkurs,  
2) den ansvarlige leder af eller ejerkredsen bag virksomheden ikk e tidligere har haft væsentlige 
interesser i eller har drevet en virksomhed , som udbyder af en opladningstjeneste, der har 
været under rekonstruktionsbehandling eller konkurs, og  at årsagerne til disse økonomiske 
vanskeligheder ikke kan tilskrives forhold, som de pågældende har været ansvarlige for,  
3) den ansvarlige leder af virksom heden ikke er dømt for  et strafbart forhold, der kan begrunde 
nærliggende fare for misbrug af virksomheden,  
4) virksomheden kan godtgøre at have kompetence på området for opladningstjenester eller 
tilsvarende relevante områder, og  
5)   virksomheden kan godtgø re at have et passende økonomisk grundlag.  
 
Stk. 5. Det påhviler ansøgeren, jf. stk. 2, at tilvejebringe nødvendig  dokumentation til brug for 
Færdselsstyrelsens vurdering af, om betingelserne, der er nævnt i stk. 4, nr. 1 -5, er opfyldt.   
 § 12. Opfylder en udbyder af en opladningstjeneste, der er optaget på den liste, der er nævnt i § 
11, stk. 1, ikke til stadighed de betingelser, der er nævnt i § 1 1, stk. 4, træffer Færdselsstyrelsen 
afgørelse om at tage udbyder en af listen.  
 
Kommunikationsprotokoller  
 
§ 13. En operatør af et offentligt tilgængeligt ladepunkt omfattet af § 8 i lov om infrastruktur for 
alternative drivmidler til transport skal som minimum kunne anvende kommunikationsprotokol len 
OCPI til brug for udveksling af op lysninger  mellem operatører af ladepunkter og udbydere af 
opladningstjenester.  
 
 
Kapitel 5  
Udbydere af digitale platforme  for handel med opladningstjenester  
 
§ 14.  Færdselsstyrelsen fører en liste over udbydere af digitale platforme for handel med 
opladningstjenester, jf. § 9 i lov om infrastruktur for alternative drivmidler til transport. Listen 
offentliggøres på Færdselsstyrelsens hjemmeside.  
Stk. 2 . En udbyder af  en digital platform for handel med opladningstjenester kan ansøge 
Færdselsstyrelsen om at blive optaget på den liste, som er nævnt i stk. 1.  
Stk. 3. For at blive optaget på Færdselsstyrelsens liste over udbydere af digitale platforme for 
handel med opladn ingstjenester skal udbyderen godtgøre, at den digitale platform  
1) har en rækkevidde på mindst en tredjedel af alle offentlig t tilgængelige ladepunkter  i Danmark , 
2) anvendes af mindst en tredjedel af de udbydere af opladningstjenester, der er anført på 
Færdselsstyrelsens liste over udbydere af opladningstjenester, jf. § 11, stk. 1, og  
3) er åben for tilmelding af nye ladepunkter og nye udbydere af opladningstjenester.  
Stk. 4. Færdselsstyrelsen afgør, om en ansøger, jf. stk. 2, opfylder de betingelser, som  fremgår af 
stk. 3, nr. 1 -3, for at blive optaget på listen, jf. stk. 1. Opfylder ansøger betingelserne, gælder retten 
til at stå på listen i 3 år , jf. dog § 15.     
Stk. 5. En ansøger kan optages foreløbigt på listen, hvis ansøgeren på tidspunktet for 
ansøgningen alene opfylder betingelsen i stk. 3, nr. 3. Færdselsstyrelsen træffer afgørelse om 
foreløbigt at optage ansøger på listen med vilkår om, at ansøger inden 24 måneder fra 
optagelsestidspunktet skal godtgøre, at alle betingelser, n ævnt i stk. 3, nr. 1 -3, er opfyldt. Den 
foreløbige optagelse udløber senest efter 24 måneder, jf. dog § 15.  
Stk. 6.  Det påhviler ansøgeren, jf. stk. 2, at tilvejebringe nødvendig  dokumentation til brug for 
Færdselsstyrelsens vurdering af, om betingelserne,  der er nævnt i stk. 3 og 5, er opfyldt.   
 § 15.  Opfylder en udbyder af en digital platform, der er optaget på den liste, der er nævnt i § 14, 
stk. 1, ikke løbende  de betingelser, der er nævnt i § 14, stk.  3 og 5, træffer Færdselsstyrelsen 
afgørelse om at tage udbyderen af listen.  
 
 
 
 
Kapitel 6 
Indsamling af data  
 
Data om priser  
 
§ 16. Ejere af tankstationer , som giver ikkediskriminerende adgang til brugere , og operatører af 
offentligt tilgængelige ladepunkte r er for hvert kalenderkvartal forpligtet til at videregive data om 
priser på brændstoffer og alternative drivmidler. Data skal videregives til Færdselsstyrelsen senest 
den 5. hverdag i den efterfølgende kalendermåned, jf. dog stk. 4 -6. 
Stk. 2.  For ejere af tankstationer , som giver ikkediskriminerende adgang til brugere , og operatører 
af offentligt tilgængelige ladepunkter , der under samme markedsføringsnavn sælger brændstoffer 
eller alternative drivmidler, skal data om priser videregives samlet . 
Stk. 3.  Data efter stk. 1 skal videregives via Færdselsstyrelsens hjemmeside . Videregivelsen skal 
være i et dataformat godkendt af Færdselsstyrelsen.  
Stk. 4.  Operatører  af offentligt tilgængelige lade punkter , som tilbyder opladning uden betaling, eller 
som udelukkende kan anvendes af lastbiler eller busser , er ikke omfattet af kravet om 
videregivelse af data  efter stk. 1.  
Stk. 5.  En tankstation , som giver ikke diskriminerende adgang for brugere , er ikke omfattet af stk. 
1, hvis tankstationen under samme markedsføringsnavn findes på færre end 25 adresser i 
Danmark . Dette gælder dog ikke brint - og gastankstationer.  
Stk. 6. En tankstation, som giver ikke diskriminerende adgang for brugere og som udelukkende 
anvendes af lastbiler eller busser, er ikke omfattet af stk. 1.  
 
 
 
Geografisk data  
 
§ 17. På Færdselsstyrelsens hjemmeside findes henvisninger til relevante data om geografisk 
placering af infrastruktur til transmission af brændstoffer og alternative drivmidler i Danmark.   
 
Kapitel 7  
Administrative bestemmelser  
 
§ 18. Standarder, der henvises til i denne bekendtgørelse, indføres ikke i Lovtidende, jf. § 14 , stk. 
1, i lov om infrastruktur for alternative drivmidler til transport.  
Stk. 2. Standarderne, jf. stk. 1, er gældende, selvom de ikke foreligger på dansk.  
Stk. 3. Standarderne , jf. stk. 1,  kan gennemses i Færdselsstyrelsen , i Transportministeriet eller 
købes ved Dansk Standard.  
 
§ 19. Færdselsstyrelsen fører tilsyn med, at udbydere af opladningstjenester og udbydere af 
digitale platforme, som optages på de lister, der er nævnt i § 1 1, stk. 1, og § 14, stk. 1 , løbende 
overholder betingelserne for optagelsen, jf. § 1 1, stk. 4, og § 14, stk. 3 og 5 . 
Stk. 2.  Medvirker udbydere af opladningstjenester og udbydere af digitale platforme  for handel med 
opladningstjenester , der er optaget på de lister, der er nævnt i § 1 1, stk. 1, og § 14, stk. 1, ikke til at 
afgive nødvendige oplysninger for Fæ rdselsstyrelsens tilsyn efter stk. 1 , kan Færdselsstyrelsen 
træffe afgørelse om at tage udbyderne af de nævnte lister.  
 
Kapitel  8 
 Ikrafttræden og overgangsbestemmelser  
 
§ 20. Bekendtgørelsen træder i kraft den 1.  juli 2022 . 
Stk. 2. Bekendtgørelse nr. 1037 af 28. maj 2021 om krav til offentligt tilgængelig infrastruktur for 
fossile brændstoffer og alternative drivmidler m.v.  ophæves.  
Stk. 3. For offentligt tilgængelige ladepunkter etableret inden 1. juli 2022, finder § 7 først 
anvende lse fra den 1. oktober 2022.  
Stk. 4. For offentligt tilgængelige ladepunkter med en effekt på eller over 50 kW , der er etableret  
inden 1. juli 2022 , finder  § 8 først anvendelse fra den 1. januar 2026 , jf. dog stk. 5 . Indtil  1. januar 
2026  skal ad hoc -prisen og den samlede købspris for opladningstjeneste n vises enten i et digitalt 
display  på ladepunktet,  på en hjemmeside eller en app . 
Stk. 5. For offentligt tilgængelige ladepunkter  med en effekt på eller over 50 kW , der enten er 
etableret  på offentlige arealer som følge af en aftale indgået med staten eller en tilladelse eller et 
tilsagn om tilskud givet af en forvaltningsmyndighed i overensstemmelse med anden lovgivning 
inden  6. april 2022  eller er etableret på private arealer , finder § 8 først anvendelse fra den 1. januar 
2026 , såfremt ladepunkte t er etableret senest den 31. december 2022.  Indtil 1. januar 2026 skal ad  
hoc-prisen og den samlede købspris for opladningstjenesten vises enten i et digitalt display på 
ladepunktet, på en hjemmeside eller en app.   
1 Bekendtgørelsen indeholder bestemmelser, der gennemfører dele af Europa -Parlamentets og Rådets 
direktiv nr. 2014/94/EU af 22. oktober 2014 om etablering af infrastruktur for alternative brændstoffer, EU -
tidende 2014, nr. L 307, side 1.  
2 Bekendtgørelsen har som udkast været notificeret i overensstemmelse med Europa -Parlamentets og 
Rådets direktiv 2015/1535/EU om en informationsprocedure med hens yn til tekniske forskrifter samt 
forskrifter for informationssamfundets tjenester (kodifikation).  